TV ja leffat

Luokkakokous 2 Polttarit -elokuvan näki ensi-iltaviikonloppuna peräti 116 861 katsojaa.

Luokkakokous 2 Polttarit -elokuva sai mainiot katsojaluvut.

Luokkakokous 2 Polttarit sai ensi-iltansa viime viikon keskiviikkona.

Elokuva sai ensi-iltansa keskiviikkona 2. marraskuuta, eli avajaisviikonlopun kokonaiskatsojaluku on laskettu väliltä 2.-6.11. Luvuissa on mukana myös ennakkonäytökset.

Pelkästään perjantain ja sunnuntain välisenä aikana elokuva keräsi 83 381 katsojaa, joten kyseessä on vuoden kovin kotimaisen elokuvan avausviikonloppu.

- Huippuyleisömäärä, kiitos kaikille! Kyllähän Suomessa vielä yleisöä riittää, toivottavasti he löytävät tiensä elokuviin. Nyt vain kaikki kävijät kutsumaan viisi parasta ystäväänsä mukaan, elokuvan pääosanesittäjä Sami Hedberg hehkuttaa.

Luokkakokous 2 Polttarit -elokuva on jatkoa jättimäisen suositulle Luokkakokous-elokuvalle, jonka näki elokuvateattereissa yli puoli miljoonaa katsojaa. Elokuvan päärooleissa nähdään ensimmäisen osan lailla Sami Hedberg, Aku Hirviniemi ja Jaajo Linnonmaa.